沉吟放拨插弦中,整顿衣裳起敛容。自言本是京城女,家在虾蟆陵下住。十三学得琵琶成,名属教坊第一部。曲罢曾教善才服,妆成每被秋娘妒。五陵年少争缠头,一曲红绡不知数。钿头银篦击节碎,血色罗裙翻酒污。今年欢笑复明年,秋月春风等闲度。弟走从军阿姨死,暮去朝来颜色故。门前冷落鞍马稀,老大嫁作商人妇。商人重利轻别离,前月浮梁买茶去。去来江口守空船,绕船月明江水寒。夜深忽梦少年事,梦啼妆泪红阑干。
我闻琵琶已叹息,又闻此语重唧唧。同是天涯沦落人,相逢何必曾相识!我从去年辞帝京,谪居卧病浔阳城。浔阳地僻无音乐,终岁不闻丝竹声。住近湓江地低湿,黄芦苦竹绕宅生。其间旦暮闻何物?杜鹃啼血猿哀鸣。春江花朝秋月夜,往往取酒还独倾。岂无山歌与村笛,呕哑嘲哳难为听。今夜闻君琵琶语,如听仙乐耳暂明。莫辞更坐弹一曲,为君翻作琵琶行。
感我此言良久立,却坐促弦弦转急。凄凄不似向前声,满座重闻皆掩泣。座中泣下谁最多?江州司马青衫湿。
11、锦瑟——李商隐
锦瑟无端五十弦,一弦一柱思华年。庄生晓梦迷蝴蝶,望帝春心托杜鹃。
沧海月明珠有泪,蓝田日暖玉生烟。此情可待成追忆,只是当时已惘然。
12、虞美人——李煜
春花秋月何时了?往事知多少。小楼昨夜又东风,故国不堪回首月明中。
雕栏玉砌应犹在,只是朱颜改。问君能有几多愁?恰似一江春水向东流。
13、念奴娇赤壁怀古——苏轼
大江东去,浪淘尽,千古风流人物。故垒西边,人道是,三国周郎赤壁。乱石穿空,惊涛拍岸,卷起千堆雪。江山如画,一时多少豪杰。
遥想公瑾当年,小乔初嫁了,雄姿英发。羽扇纶巾,谈笑间,樯橹灰飞烟灭。故国神游,多情应笑我,早生华发。人生如梦,一尊还酹江月。
14、永遇乐京口北固亭怀古——辛弃疾
千古江山,英雄无觅孙仲谋处。舞榭歌台,风流总被雨打风吹去。斜阳草树,寻常巷陌,人道寄奴曾住。想当年,金戈铁马,气吞万里如虎。元嘉草草,封狼居胥,赢得仓皇北顾。四十三年,望中犹记,烽火扬州路。可堪回首,佛狸祠下,一片神鸦社鼓!凭谁问:廉颇老矣,尚能饭否?

初中部分必背古诗文目录(50篇)

1.论语十则
2.鱼我所欲也——《孟子》
3.生于忧患,死于安乐——《孟子》
4.曹刿论战——《左传》
5.邹忌讽齐王纳谏——《战国策》
6.出师表——诸葛亮
7.桃花源记——陶渊明
8.三峡——郦道元
9.马说——韩愈
10.陋室铭——刘禹锡
11.小石潭记——柳宗元
12.岳阳楼记——范仲淹
13.醉翁亭记——欧阳修
14.爱莲说——周敦颐
15.记承天寺夜游——苏轼
16.送东阳马生序(节选)——宋濂
17.关雎——《诗经》
18.蒹葭——《诗经》
19.观沧海——曹操
20.饮酒其五(结庐在人境)——陶潜
21.送杜少府之任蜀州——王勃
22.次北固山下——王湾
23.使至塞上——王维
24.闻王昌龄左迁龙标遥有此寄——李白
25.行路难·金樽清酒斗十千——李白
26.望岳(岱宗夫如何)——杜甫
27.春望——杜甫
28.茅屋为秋风所破歌——杜甫
29白雪歌送武判官归京——岑参
30.早春呈水部张十八员外——韩愈
31.酬乐天扬州初逢席上见赠——刘禹锡
32.观刈麦——白居易
33.钱塘湖春行——白居易
34.雁门太守行——李贺
35.赤壁——杜牧
36.泊秦淮——杜牧
37.夜雨寄北——李商隐
38.无题·相见时难别亦难——李商隐
39.相见欢·无言独上西楼——李煜
40.渔家傲·秋思——范仲淹
41.浣溪沙·一曲新词酒一杯——晏殊
42.登飞来峰——王安石
43.江城子·密州出猎——苏轼
44.水调歌头·明月几时有——苏轼
45.游山西村——陆游
46.破阵子·为陈同甫赋壮词以寄之——辛弃疾
47.过零丁洋——文天祥
48.天净沙·秋思——马致远
49.山坡羊·潼关怀古——张养浩
50.己亥杂诗·浩荡离愁白日斜——龚自珍